CELEX: 62006CA0516
Language: fi
Date: 2007-12-06 00:00:00
Title: Asia C-516/06 P: Yhteisöjen tuomioistuimen tuomio (toinen jaosto) 6.12.2007 — Euroopan yhteisöjen komissio v. Ferriere Nord SpA (Muutoksenhaku — Kilpailu — Komission päätös — Sakko — Täytäntöönpano — Asetus (ETY) N:o 2988/74 — Vanhentuminen — Asianomaiselle vastainen toimi — Tutkimatta jättäminen)

26.1.2008   
            
            
               FI
            
            
               Euroopan unionin virallinen lehti
            
            
               C 22/13
            
         Yhteisöjen tuomioistuimen tuomio (toinen jaosto) 6.12.2007 — Euroopan yhteisöjen komissio v. Ferriere Nord SpA
   (Asia C-516/06 P) (1)
   
   (Muutoksenhaku - Kilpailu - Komission päätös - Sakko - Täytäntöönpano - Asetus (ETY) N:o 2988/74 - Vanhentuminen - Asianomaiselle vastainen toimi - Tutkimatta jättäminen)
   (2008/C 22/24)
   Oikeudenkäyntikieli: italia
   Asianosaiset
   
      Valittaja: Euroopan yhteisöjen komissio (asiamiehet: V. Di Bucci ja F. Amato)
   
      Valittajan vastapuoli: Ferriere Nord SpA (edustajat: avvocato W. Viscardini ja avvocato G. Donà)
   Oikeudenkäynnin kohde
   Muutoksenhaku ensimmäisen oikeusasteen tuomioistuimen (ensimmäinen jaosto) asiassa T-153/04, Ferriere Nord SpA vastaan komissio, 27.9.2006 antamaan tuomioon, jolla ensimmäisen oikeusasteen tuomioistuin kumosi komission päätökset, jotka on annettu tiedoksi 5.2.2004 päivätyllä kirjeellä ja 13.4.2004 päivätyllä faksilla, ja jotka koskevat maksamatta olevaa osuutta sakosta, joka Ferriere Nord Spa:lle on määrätty ETY:n perustamissopimuksen 85 artiklan soveltamisesta 2.8.1989 tehdyllä komission päätöksellä 89/515/ETY ((IV/31.553 — Betoniteräsverkot)
   Tuomiolauselma
   
               1)
            
            
               Ensimmäisen oikeusasteen tuomioistuimen asiassa T-153/04, Ferriere Nord vastaan komissio, 27.9.2006 antama tuomio kumotaan.
            
         
               2)
            
            
               Ferriere Nord SpA:n kumoamiskanne Euroopan yhteisöjen komission 5.2.2004 päivätyllä kirjeellä ja 13.4.2004 päivätyllä faksilla tiedoksi antamista päätöksistä, jotka koskevat maksamatta olevaa osuutta sakosta, joka Ferriere Nord SpA:lle on määrätty ETY:n perustamissopimuksen 85 artiklan soveltamisesta 2.8.1989 tehdyllä komission päätöksellä 89/515/ETY (IV/31.553 — Betoniteräsverkot), jätetään tutkimatta.
            
         
               3)
            
            
               Ferriere Nord velvoitetaan korvaamaan molemmissa oikeusasteissa aiheutuneet oikeudenkäyntikulut.
            
         
      (1)  EUVL C 42, 24.2.2007.